Зигфрид Маркус

**Зигфрид Маркус** (, тулы исеме *Marcus Siegfried Samuel*; 1831 ел—1898 ел) — Алмания-Австрия механигы һәм уйлап табучысы; берничә май двигательле автомобиль авторы.

## Биографиясе
Маркус Зигфрид 1831 елның 18 сентябрендә Мальхин шәһәрендә яһүди сәүдәгәр гаиләсендә туган. Аның атасы Маркус Липман (1791-1855) Мальхинда яһүд общинасы җитәкчеләренең берсе була, анасы — Роза Маркус (кыз фамилиясе Филип, 1796-1859) — чыгышы белән Карлскрунадан.

Механика буенча туган каласындагы "Mechaniker" "Lilge мәктәбендә" укый. 1845 елда — Гамбургка, аннан соң Берлинга юллана һәм яңарак ачылган "Siemens und Halske" (хәзерге вакытта Siemens компаниясе) остаханәсендә эшли башлый. Пруссия армиясына алынмас максатыннан Австрияга чыгып китә. 1852 елдан Венада яши башлый һәм гомеренең ахырына кадәр шушы калага туры кала. Венада механик Карл Крафт остаханәсендә урнаша, аннары, 1854 елда Император физика институты (Вена техник университеты) лабораториясендә механик булып эшли. 1855 елдан алып 1856 елга кадәр Австрия Геология хезмәтендә эшли.

1856 елда механик һәм электр корамалларын эшләү буенча шәхси остаханәсен ача һәм аны "Telegraphenbauanstalt" дип атый. Биредә телеграф аппаратларын, хәрби һәм граждан максатларында шартлату машиналарын, электр детонаторларны, электр һәм май яктырту корамалларын конструир һәм җитештерелә. Әлеге корылмаларны җитештерү һәм күп санлы патентларын сату хисабына Зигфрид Маркус гаиләсен асрый.

Аның карбюраторлар һәм май двигателләре, аеруча аның ике ахыргы автомобиле, аны бик билгеле кешеләр рәтенә индерә. Гомуми алганда, Маркус 16 илдә күп кенә техника өлкәләрендә 130 дан артык патент терки. Автомобиль патентына мәңгегә дәгъва итмәвенә карамастан, ул 1864 елда тарнспорт чарасын хәрәкәткә китерү өчен бензинны кулланган башлангыч кеше була. 1867 елгы бөтендөнья Париж күргәзмәсендә көмеш минага лаек була, шулай ук аны Австрия императоры Франц Иосиф I бүләкли.

Яһүд чыгышлы булуы аркасында Зигфрид Маркус турында нацистик диктатура вакытында бер нинди мәгълүмат бирелми.

1898 елның 1 июлендә Венада вафат була һәм Хюттельдорф окрунындагы Пенцинг районындагы зиратта җирләнә. Соңрак аның сөякләре Вена үзәк зиратының "Мактаулы каберлекләр"енә тантаналы рәвештә күчерелә.

Маркусның варисы аның тормыш юлдашы ("Lebensgefährtin") Барэш Элеонора ("Eleonora Baresch") һәм аларның ике кызлары — Элеонора Мария ("Maria Eleonora") һәм РозаМария ("Rosa Маria").

Австриянең күп кенә калаларында Зигфрид Маркус исемендәге урамнар бар. 1925 елда аның хөрмәтенә Венадагы Пенцинг районында урам аның исеме белән йөртелә башлый — "Marcusgasse."

## Әдәбият
* "Kuhn Alexandra". Marcus-Wagen: Replika Original und; 175 zum. Siegfried Geburtstag Marcus von. 2006 vom Technischen Wien Herausgegeben Museum, 601068926 OCLC.
* "Norbert Böttcher". Marcus Siegfried: und bedeutender Ingenieur vielseitiger Erfinder; vom mecklenburgischen Malchin nach Wien. Neue Berlin Synagoge von Herausgegeben Күзсез, Centrum Judaicum, und Hentrich Hentrich, 2005 Teetz, ISBN 3-933471-84-2.
* "Hardenberg Horst". Marcus Siegfried. Und Wirklichkeit Mythos. Delius Klasing, 2000 Bielefeld, ISBN 3-7688-1266-9.

## Искәрмәләр

## Сылтамалар
* Marcus, Siegfried
* Marcus Siegfried — An Uncredited Inventive Genius
* Car Siegfried Marcus

Төркем:Конструкторлар
Төркем:Уйлап табучылар
Төркем:Венада вафатлар
Төркем:1898 елда вафатлар
Төркем:30 июньдә вафатлар
Төркем:1831 елда туганнар
Төркем:18 сентябрьдә туганнар